Як паведаміў карэспандэнту “НЧ грамадска-палітычны дзеяч Вінцук Вячорка, вечарына праводзіцца з ініцыятывы мастака Міколы Купавы арганізацыйным камітэтам ў складзе Купавы, Вячоркі, гісторыка і старшыні ТБМ Алега Трусава, краязнаўцаў Леаніда Акаловіча і Анатоля Валахановіча. Падчас вечарыны запланаваныя выступы мастакоў — удзельнікаў працоўнай групы па падрыхтоўцы эталонаў дзяржаўных сімвалаў, дэпутатаў Вярхоўнага Савета Рэспублікі Беларусь XII склікання, якія прымалі сімволіку ў 1991 годзе; а таксама выстава праектаў дзяржаўнай Пагоні і невялікі канцэрт.